**NÁRODNÁ RADA SLOVENSKEJ REPUBLIKY**

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo:1568/2015

**1710a**

**Spoločná správa**

výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre zdravotníctvo** ako gestorský výbor pri rokovaní o Vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

Národná rada Slovenskej republiky uznesením č. 1956 z 24. septembra 2015 po prerokovaní Vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) dňa 3. novembra 2015 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 671 z 3. novembra 2015).

**Výbor Národnej rady Slovenskej republiky pre zdravotníctvo** prerokoval Vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) dňa 26. októbra 2015 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 179 z  26. októbra 2015).

**IV.**

Z uznesení výborov uvedených pod bodom III. tejto správy vyplývajú pozmeňujúce návrhy:

**1. V čl. I sa za bod 1** vkladá nový bod 2, ktorý znie:

„2. V § 7 ods. 5 písm. h) a ods. 6 písm. h) sa za slová „adresu bydliska” vkladá čiarka a slová „registračné číslo a označenie príslušnej stavovskej organizácie”.”.

Nasledujúce body sa primerane prečíslujú.

Navrhuje sa doplnenie náležitostí povolenia o údaj o registračnom čísle a označení príslušnej stavovskej organizácie odborného zástupcu.

**Výbor NR SR pre zdravotníctvo**

**gestorský výbor odporúča s c h v á l i ť**

**2. V čl. I, bode 2 § 15 ods. 1 písm. u)** sa za slová „národnému centru” vkladajú slová „na účely verejnej kontroly poskytovania peňažných alebo nepeňažných plnení” a na konci sa čiarka nahrádza bodkočiarkou a pripájajú sa tieto slová „vzor správy o výdavkoch na propagáciu, marketing a na peňažné a nepeňažné plnenia je zverejnený na webovom sídle národného centra”.“.

Dopĺňa sa účel predkladania správy a ustanovenie, že vzor správy o výdavkoch na propagáciu, marketing a na peňažné a nepeňažné plnenia je zverejnený na webovom sídle národného centra.

**Výbor NR SR pre zdravotníctvo**

**gestorský výbor odporúča s c h v á l i ť**

**3. V čl. I, bode 3 § 15 ods. 5** sa slová „v celkovej sume 10 eur štvrťročne” nahrádzajú slovami „v rozsahu ustanovenom osobitným predpisom 18aa)”.

Poznámka pod čiarou k odkazu 18aa znie:

“18aa) § 9 ods. 2 písm. y) zákona č. 595/2003 Z. z. v znení zákona č. …./2015 Z. z.”.

Legislatívno-technická úprava. Navrhuje sa z dôvodu lepšej previazanosti zákona č. 362/2011 Z. z. na zákon č. 595/2003 Z. z. vypustenie konktérnej celkovej sumy pohostenia, ktoré snepovažuje za nepeňažné plnenie, nakoľko jeho celková suma bude uvedená v zákone č. č. 595/2003 Z. z. vypustenie konkrétnej celkovej sumy pohostenia, ktoré sa nepovažuje za nepeňažné plnenie, nakoľko jeho celková suma bude uvedená v zákone č. 595/2003 Z. z.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I, bode 4** [(§ 15 ods. 9 písm. c) a d)], bode 7 [§ 18 ods. 13 písm. c)a d)], bode 9 [§ 23 ods. 9 písm. g) a d)], bode 12 [§ 60 ods. 9 písm. c) a d)] a bode 16 [§ 74a ods. 10 písm. c) a d)] úvodných vetách sa za slová „v členení“ vkladá slovo „účelu“.

Ide o legislatívno-technickú úpravu; text úvodných viet v dotknutých odsekoch sa upravuje z hľadiska jednoznačnosti.

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, bode 4** [§ 15 ods. 9 písm. d)], bode 7 [§ 18 ods. 13 písm. d)], bode 9 [§ 23 ods. 9 písm. d)], bode 12 § 60 ods. 9 písm. d) a v bode 16 [§ 74a ods. 10 písm. d)] úvodných vetách sa vypúšťajú slová „s uvedením ich výšky a účelu poskytnutia“.

Ide o legislatívno-technickú úpravu; text v dotknutých odsekoch sa zjednocuje v kontexte navrhovanej úpravy (nadbytočné slová vypúšťajú).

**Ústavnoprávny výbor NR SR**

**Výbor NR SR pre zdravotníctvo**

**gestorský výbor odporúča s c h v á l i ť**

**6. V čl. I, bode 4 § 15 odsek 10** znie:

„(10) Ak ide o zdravotníckeho pracovníka, ktorý u držiteľa povolenia na výrobu liekov zodpovedá za odborné vykonávanie činnosti podľa § 12 ods. 1, a ktorý je s ním v pracovnom pomere 18e) na ustanovený týždenný pracovný čas 18f), údaj o výške poskytnutého peňažného alebo nepeňažného plnenia sa neuvádza“.

Poznámka pod čiarou k odkazu 18f) znie:

„18f) § 85 zákona č. 311/2001 Z. z. Zákonník práce v znení neskorších predpisov“.“.

Legislatívno-technická úprava. Spresnenie ustanovenia o tom, v ktorých prípadoch sa údaj o výške poskytnutého peňažného alebo nepeňažného plnenia neposkytuje.

**Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. I, bode 4 § 15 ods. 13** **druhej vete** sa za slová „nie sú” vkladajú slová „presné, úplné alebo”.

Legislatívno-technická úprava. Zosúladenie povinnosti so správnym deliktom.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I, bode 6 § 18 ods. 1 písm. r)** sa za slová „národnému centru” vkladajú slová „na účely verejnej kontroly poskytovania peňažných alebo nepeňažných plnení”.

Dopĺňa sa účel predkladania správy a poskytovania údajov o zdravotníckych pracovníkoch.

**Výbor NR SR pre zdravotníctvo**

**gestorský výbor odporúča s c h v á l i ť**

**9**. **V čl. I, bode 7 § 18 odsek 14** znie:

„(14) Ak ide o zdravotníckeho pracovníka, ktorý u držiteľa povolenia na veľkodistribúciu liekov zodpovedá za odborné vykonávanie činnosti podľa § 17 ods. 1 písm. b), a ktorý je s ním v pracovnom pomere18e) na ustanovený týždenný pracovný čas18f), údaj o výške poskytnutého peňažného alebo nepeňažného plnenia sa neuvádza“.

Legislatívno-technická úprava. Spresnenie stanovenia o tom, v ktorých prípadoch sa údaj o výške poskytnutého peňažného alebo nepeňažného plnenia neposkytuje.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I, bode 7 § 18 ods. 17** **druhej vete** sa za slová „nie sú” vkladajú slová „presné, úplné alebo”.“.

Legislatívno-technická úprava. Zosúladenie povinnosti so správnym deliktom.

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. I, bode 8 § 23 ods. 1** **písm. ap)** sa za slová „národnému centru” vkladajú slová „na účely verejnej kontroly poskytovania peňažných alebo nepeňažných plnení”.

Dopĺňa sa účel predkladania správy a poskytovania údajov o zdravotníckych pracovníkoch.

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. I, bode 9 § 23 ods. 10** **prvá veta** znie: „Ak ide o zdravotníckeho pracovníka, ktorý je u držiteľa povolenia na poskytovanie lekárenskej starostlivosti oprávnený vydávať humánne lieky a zdravotnícke pomôcky podľa § 25 ods. 2 a 3, a ktorý je s ním v pracovnom pomere18e) na ustanovený týždenný pracovný čas18f), údaj o výške poskytnutého peňažného alebo nepeňažného plnenia sa neuvádza”.

Legislatívno-technická úprava. Spresnenie ustanovenia o tom, ktorých prípadoch sa údaj o výške poskytnutého peňažného alebo nepeňažného plnenia neposkytuje.

**Výbor NR SR pre zdravotníctvo**

**gestorský výbor odporúča s c h v á l i ť**

**13. V čl. I, bode 9 § 23 ods. 13** **druhej vete** sa za slová „nie sú” vkladajú slová „presné, úplné alebo”.

Legislatívno-technická úprava. Zosúladenie povinnosti so správnym deliktom.

**Výbor NR SR pre zdravotníctvo**

**gestorský výbor odporúča s c h v á l i ť**

**14. V čl. I, bode 11 § 60 ods. 1 písm. u)** sa za slová „národnému centru” vkladajú slová „na účely verejnej kontroly poskytovania peňažných alebo nepeňažných plnení”.

Dopĺňa sa účel predkladania správy a poskytovania údajov o zdravotníckych pracovníkoch.

**Výbor NR SR pre zdravotníctvo**

**gestorský výbor odporúča s c h v á l i ť**

**15. V čl. I, bode 12 § 60 ods. 10** sa slová „trvalom pracovnom pomere” nahrádzajú slovami „v pracovnom pomere18e) na ustanovený týždenný pracovný čas18f)”.

Legislatívno-technická úprava. Spresnenie ustanovenia o tom, ktorých prípadoch sa údaj o výške poskytnutého peňažného alebo nepeňažného plnenia neposkytuje.

**Výbor NR SR pre zdravotníctvo**

**gestorský výbor odporúča s c h v á l i ť**

**16. V čl. I, bode 12 § 60 ods. 13 druhej vete** sa za slová „nie sú” vkladajú slová „presné, úplné alebo”.

Legislatívno-technická úprava. Zosúladenie povinnosti so správnym deliktom.

**Výbor NR SR pre zdravotníctvo**

**gestorský výbor odporúča s c h v á l i ť**

**17. V čl. I bode 15 v § 74a ods. 7** sa za slová “národnému centru” vkladajú slová “na účely verejnej kontroly poskytovania peňažných alebo nepeňažných plnení”.

Dopĺňa sa účel predkladania správy a poskytovania údajov o zdravotníckych pracovníkoch.

**Výbor NR SR pre zdravotníctvo**

**gestorský výbor odporúča s c h v á l i ť**

**18. V čl. I, bode 16 § 74a ods. 11** sa slová „trvalom pracovnom pomere” nahrádzajú slovami „v pracovnom pomere18e) na ustanovený týždenný pracovný čas18f)”.

Legislatívno-technická úprava. Spresnenie ustanovenia o tom, ktorých prípadoch sa údaj výške poskytnutého peňažného alebo nepeňažného plnenia neposkytuje.

**Výbor NR SR pre zdravotníctvo**

**gestorský výbor odporúča s c h v á l i ť**

**19. V čl. I, bode 16 § 74a ods. 14** **druhej vete** sa za slová „nie sú” vkladajú slová „presné, úplné alebo”.

Legislatívno-technická úprava. Zosúladenie povinnosti so správnym deliktom.

**Výbor NR SR pre zdravotníctvo**

**gestorský výbor odporúča s c h v á l i ť**

**20. V čl. I, bode 25 § 138 ods. 28** sa slová „odsekov 17 a 23” nahrádzajú slovami „odseku 23”.

Legislatívno-technická úprava. Oprava chybného vnútorného odkazu.

**Výbor NR SR pre zdravotníctvo**

**gestorský výbor odporúča s c h v á l i ť**

**21. V čl. I sa za bod 26 vkladá nový bod 27**, ktorý znie:

„27. V § 138 ods. 30 sa slová „6 až 16, 18 až 22” nahrádzajú slovami „6 až 22”.”.

Nasledujúce body sa primerane prečíslujú.

Legislatívno-technická úprava. Oprava chybného vnútorného odkazu.

**Výbor NR SR pre zdravotníctvo**

**gestorský výbor odporúča s c h v á l i ť**

**22**. **V čl. I sa vypúšťa bod 29**.

Nasledujúce body sa primerane prečíslujú.

Z dôvodu nadbytočnosti sa vypúšťa splnomocňovacie ustanovenie na vydanie vykonávacieho právneho predpisu. Vykonávací predpis mal ustanovovať podrobnosti o obsahu správy o výdavkoch na propagáciu, marketing a na peňažné a nepeňažné plnenia a spôsobe ich oznamovania. Nakoľko je zákonná úprava obsahu správy dostatočná, navrhuje vypustenie tohto splnomocňovacieho ustanovenia.

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

Gestorský výbor na základe stanovísk výborov k Vládnemu návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky Vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710) **s c h v á l i  ť s pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 – 22** uvedených v IV. časti tejto spoločnej správy **s p o l o č n e** s návrhom gestorského výboru **s c h v á l i ť.**

2. Poveril spoločného spravodajcu výborov Jozefa V a l o c k é h o predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1710a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 189 z 10. novembra 2015.

Bratislava, 10. novembra 2015

**Richard R a š i**

predseda

Výboru Národnej rady Slovenskej republiky

pre zdravotníctvo